
TITLUL XI: Finantarea unor cheltuieli de sanatate

(la data 08-iun-2006 titlul XI a fost reglementat de Norma din 2006 )


Art. 361
În scopul combaterii consumului excesiv de produse din tutun si bauturi alcoolice, altele decât vinul si berea, prevazute în prezenta lege, precum si pentru finantarea cheltuielilor de sanatate, se instituie unele contributii ce se constituie ca venituri proprii ale Ministerului Sanatatii Publice.

Art. 362
Veniturile prevazute la art. 361 vor fi folosite pentru investitii în infrastructura sistemului sanitar public, finantarea programelor nationale de sanatate si pentru rezerva Ministerului Sanatatii Publice pentru situatii speciale.
Veniturile prevazute la art. 361 gestionate de Ministerul Sanatatii Publice sunt folosite pentru investitii în infrastructura si dotari în sistemul sanitar public, finantarea programelor nationale de sanatate si pentru rezerva Ministerului Sanatatii Publice pentru situatii speciale.

(la data 25-sep-2006 Art. 362 din titlul XI modificat de Art. I, punctul 38. din Ordonanta urgenta 72/2006 )
Veniturile prevazute la art. 361, gestionate de Ministerul Sanatatii Publice, sunt folosite pentru investitii în infrastructura si dotari în sistemul sanitar public, finantarea programelor nationale de sanatate, pentru rezerva Ministerului Sanatatii Publice, precum si pentru finantarea acordarii asistentei medicale publice de urgenta.

(la data 30-iun-2008 Art. 362 din titlul XI modificat de Art. I, punctul 67. din Ordonanta urgenta 93/2008 )

Art. 363

(1)În aplicarea prevederilor art. 361 si 362 se stabilesc urmatoarele masuri:

a)persoanele juridice care produc sau importa produse din tutun contribuie astfel:
1.pentru tigarete cu suma de 10 euro/1.000 de tigarete;
2.pentru tigari si tigari de foi cu suma de 10 euro/1.000 de bucati;
3.pentru tutun destinat fumatului cu suma de 13 euro/kg;
b)persoanele juridice care produc sau importa bauturi alcoolice, altele decât bere, vinuri, bauturi fermentate, altele decât bere si vinuri, produse intermediare, asa cum sunt definite prin Legea nr. 571/2003 privind Codul fiscal, cu modificarile si completarile ulterioare, contribuie cu suma de 200 euro/hectolitru alcool pur sau 2 euro/fiecare litru alcool pur;
c)persoanele juridice care realizeaza încasari din activitati publicitare la produse din tutun si bauturi alcoolice contribuie cu o cota de 12% din valoarea acestor încasari, dupa deducerea taxei pe valoarea adaugata.
(2)Valoarea în lei a contributiilor prevazute la alin. (1), stabilita potrivit legii în echivalent euro/unitate de masura, se determina prin transformarea sumelor exprimate în echivalent euro la cursul de schimb valutar utilizat pentru calculul accizelor, la data platii acestor contributii.

Art. 364
Contributiile prevazute la art. 363 alin. (1) lit. c) se constituie ca venituri proprii ale Ministerului Sanatatii Publice începând cu data de 1 ianuarie 2007.

Art. 365
(1)Contributiile prevazute la art. 363 se vireaza lunar pâna la data de 25 a lunii urmatoare celei în care a avut loc livrarea produselor pe piata interna, într-un cont special, deschis la Trezoreria Statului pe numele Ministerului Sanatatii Publice.
(2)Pentru neplata la scadenta a contributiilor se calculeaza si se datoreaza accesorii în conditiile Ordonantei Guvernului nr. 92/2003 privind Codul de procedura fiscala, republicata, cu modificarile si completarile ulterioare.

Art. 366
(1)Veniturilor si cheltuielilor prevazute la art. 361 si 362 li se aplica prevederile referitoare la bugetele de venituri si cheltuieli ale unor activitati, instituite prin Legea nr. 500/2002 privind finantele publice, cu modificarile ulterioare.
(2)Se autorizeaza Ministerul Finantelor Publice, la propunerea ordonatorului principal de credite, sa introduca modificarile ce decurg din aplicarea prevederilor prezentului titlu în anexele aprobate pe anul 2006 Ministerului Sanatatii Publice.

Art. 367
Contributiile pentru finantarea cheltuielilor de sanatate ramase la sfârsitul anului se reporteaza în anul urmator si se utilizeaza cu aceeasi destinatie.
(2)Disponibilitatile temporare din contributiile constituite ca venituri proprii ale Ministerului Sanatatii Publice se pastreaza la trezoreria statului si sunt purtatoare de dobânda în conditiile stabilite prin conventia încheiata între Ministerul Sanatatii Publice si Ministerul Finantelor Publice.

(la data 25-sep-2006 Art. 367 din titlul XI completat de Art. I, punctul 39. din Ordonanta urgenta 72/2006 )

Art. 368
În termen de 30 de zile de la data intrarii în vigoare a prezentului titlu, Ministerul Sanatatii Publice si Ministerul Finantelor Publice vor elabora norme de aplicare a prezentului titlu.

Art. 369
La data intrarii în vigoare a prezentului titlu, Ordonanta Guvernului nr. 22/1992 privind finantarea ocrotirii sanatatii, publicata în Monitorul Oficial al României, Partea I, nr. 213 din 28 august 1992, aprobata prin Legea nr. 114/1992, cu modificarile si completarile ulterioare, se abroga, cu exceptia prevederilor privind cota de 12% din încasari din activitati publicitare la produse de tutun, tigari si bauturi alcoolice care se abroga la data de 1 ianuarie 2007.
